Document ID: 32006D0911

32006D0911
L 346/41
JURNALUL OFÍCIAL AL UNIUNII EUROPENE
DECIZIA COMISIEI
din 5 decembrie 2006
de modificare a Directivelor 64/432/CEE, 90/539/CEE, 92/35/CEE, 92/119/CEE, 93/53/CEE, 95/70/CE, 2000/75/CE, 2001/89/CE și 2002/60/CE ale Consiliului și a Deciziei 2001/618/CE în ceea ce privește listele laboratoarelor naționale de referință și a institutelor de stat
[notificată cu numărul C(2006) 5856]
(Text cu relevanță pentru SEE)
(2006/911/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 8, articolul 9 alineatul (2), articolul 10 alineatul (2) și articolul 16 alineatul (1) al doilea paragraf,
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 34,
având în vedere Directiva 92/35/CEE a Consiliului din 29 aprilie 1992 de stabilire a normelor de control și a măsurilor pentru combaterea pestei cabaline africane (3), în special articolul 18,
având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (4), în special articolul 24 alineatul (2),
având în vedere Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor (5), în special articolul 18 al doilea paragraf,
având în vedere Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve (6), în special articolul 9 al doilea paragraf,
având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (7), în special articolul 19 al doilea paragraf,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (8), în special articolul 25 alineatul (2),
având în vedere Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (9), în special articolul 26 alineatul (1),
întrucât:
(1)
Directiva 64/432/CEE stabilește o listă a institutelor de stat și a laboratoarelor naționale de referință însărcinate cu controlul oficial a tuberculinelor și a reactivilor, o listă a laboratoarelor naționale de referință pentru bruceloza bovină și o listă a institutelor de stat însărcinate cu etalonarea antigenului standard de lucru în laborator în raport cu serul etalon oficial CEE (ser EI) furnizat de Statens Veterinære Serum Laboratorium din Copenhaga în ceea ce privește leucoza enzootică bovină.
(2)
Directiva 90/539/CEE prevede desemnarea, de către statele membre, a laboratoarelor naționale de referință însărcinate cu coordonarea metodelor de diagnostic și utilizarea lor de către laboratoarele autorizate. Directiva conține lista laboratoarelor naționale de referință.
(3)
Directiva 92/35/CEE prevede desemnarea, de către statele membre, a laboratoarelor naționale de referință însărcinate cu coordonarea metodelor de diagnostic și a utilizării lor de către laboratoarele autorizate. Directiva conține lista laboratoarelor naționale de referință.
(4)
Directiva 92/119/CEE prevede desemnarea laboratoarelor naționale de către statele membre pentru fiecare dintre bolile prevăzute în directiva respectivă. Aceasta din urmă conține lista laboratoarelor naționale pentru boala veziculoasă a porcului.
(5)
Directiva 93/53/CEE prevede desemnarea laboratoarelor naționale de referință de către statele membre pentru fiecare dintre bolile prevăzute în directiva respectivă. Aceasta din urmă conține lista laboratoarelor naționale de referință pentru bolile peștilor.
(6)
Directiva 95/70/CE prevede desemnarea, de către statele membre, a laboratoarelor naționale de referință însărcinate cu efectuarea prelevărilor de probe și a analizelor. Directiva conține lista laboratoarelor naționale de referință pentru bolile moluștelor bivalve.
(7)
Directiva 2000/75/CE prevede desemnarea, de către statele membre, a laboratoarelor naționale însărcinate cu efectuarea examenelor de laborator. Directiva conține lista laboratoarelor naționale menționate anterior.
(8)
În temeiul Directivei 2001/89/CE, statele membre trebuie să vegheze ca un laborator național să asigure coordonarea standardelor și a metodelor de diagnostic. Directiva menționată anterior conține lista acestor laboratoare naționale.
(9)
În temeiul Directivei 2002/60/CE, statele membre trebuie să vegheze ca un laborator național să asigure coordonarea standardelor și a metodelor de diagnostic. Directiva menționată anterior conține lista acestor laboratoare naționale.
(10)
Decizia 2001/618/CE a Comisiei din 23 iulie 2001 privind garanțiile suplimentare în legătură cu boala Aujeszky în schimburile intracomunitare cu porci, criteriile de furnizare a informațiilor despre această boală și de abrogare a Deciziilor 93/24/CEE și 93/244/CEE (10) stabilește lista unităților însărcinate cu controlul calității metodei ELISA în fiecare stat membru și în special cu producerea și standardizarea serurilor naționale de referință în conformitate cu serurile comunitare de referință. Această listă figurează în decizia menționată anterior.
(11)
Autoritățile competente din aproape toate statele membre au depus cereri de actualizare a informațiilor privind laboratoarele naționale de referință prevăzute în mai multe directive și o decizie. În plus, este necesară enumerarea în ordine alfabetică după codul ISO din fiecare stat membru a laboratoarelor naționale de referință și a institutelor de stat prevăzute în actele menționate anterior.
(12)
Din dorința de claritate și de coerență a legislației comunitare, ar trebui înlocuite listele prevăzute în directivele și deciziile în cauză.
(13)
Directivele 64/432/CEE, 90/539/CEE, 92/35/CEE, 92/119/CEE, 93/53/CEE, 95/70/CE, 2000/75/CE, 2001/89/CE și 2002/60/CE și Decizia 2001/618/CE ar trebui, prin urmare, modificate în consecință.
(14)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Directivele 64/432/CEE, 90/539/CEE, 92/35/CEE, 92/119/CEE, 93/53/CEE, 95/70/CE, 2000/75/CE, 2001/89/CE și 2002/60/CE și Decizia 2001/618/CE se modifică în conformitate cu anexa la prezenta decizie.
Articolul 2
Prezenta decizie se aplică începând din a treia zi de la data publicării sale în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 5 decembrie 2006.

Labels: 7
0
18
6